Ferdinand Demara

Ferdinand Waldo Demara nuorempi (aka The Great Impostor, 21. joulukuuta 1921 Lawrence, Massachusetts, Yhdysvallat – 7. kesäkuuta 1982 Anaheim, Kalifornia, Yhdysvallat) oli yhdysvaltalainen identiteettihuijari, joka esiintyi ainakin apulaisseriffinä, asianajajana, dekaanina, insinöörinä, laivastoupseerina, lääkärinä, munkkina, opettajana ja opiskelijana, pappina ja syöpätutkijanaBio.com: Ferdinand Demara biography Time Lists: Top 10 Imposters - Ferdinand Demara ennen kuin hänet palkattiin kirurgiksi kanadalaiselle HMCS Cayuga -hävittäjälle. Kirurgian oppikirjaa apunaan käyttäen hän suoritti 16 leikkausta, kuten amputaatioita ja vaativia rintakehän leikkauksia, mutta ei aiheuttanut vahinkoa potilailleen.Tieteen kuvalehti Historia 2/2014, s.77Naval & Military Museum: Ferdinand "Waldo" Demara: The Great Impostor 

Demara jäi kiinni ensimmäisen kerran sotilaskarkuruudesta. Myös esiintyminen lukion opettajana toi hänelle lyhyen vankilatuomion, mutta Kanadan kuninkaallinen laivasto ei koskaan nostanut syytettä Demaraa vastaan – ainoastaan luovutti hänet Yhdysvaltain maahanmuuttoviranomaisille.

Demeran on arveltu omanneen sekä korkean älykkyysosamäärän että valokuvamuistin. Monista muista identiteettihuijareista poiketen Demara ei ilmeisesti tavoitellut toimillaan kuuluisuutta tai rahallista hyötyä. Hänen toimiaan ohjasivat kristilliset arvot.

 Demaran käyttämiä nimiä 
 Dr. Joseph Cyr (laivaston kirurgi)
 Robert L. French (psykologian opettaja korkeakoulussa)
 Martin Godgart (opettaja lukiossa)
 Dr. Cecil Hamann (asianajaja)
 Brother John (Demaran nimi munkkiluostarissa)
 Dr. Benjamin Jones (vankilatyöntekijä)
 Anthony Ignolia (Demaran armeijatoveri ennen sotilaskarkuruutta)

 Demara populaarikulttuurissa 
Demaran tarina oli perustana vuoden 1961 elokuvassa Kettu mieheksi (The Great Impostor), jonka pääosaa näytteli Tony Curtis.

 Lähteet 

 Kirjallisuutta 
 Robert Crichton: The Great Impostor. Random House, 1959. .

Luokka:Yhdysvaltalaiset henkilöt
Luokka:Huijarit
Luokka:Amputoidut henkilöt
Luokka:Vuonna 1921 syntyneet
Luokka:Vuonna 1982 kuolleet